text: Android
  
  publiceret: 2022-12-09 16:46:19+01:00
  Android er et styresystem til mobiltelefoner, tablets, tv-skærme og pc’er. Android bruges i produkter fra mange forskellige firmaer som f.eks. Samsung, Google og Sony.
  Android er det mest udbredte styresystem i verden til mobiltelefoner. Mere end 2/3 af alle mobiltelefoner i verden bruger i 2022 Android.
  Android blev den 5. november 2007 lanceret af Google, som et nyt mobil-styresystem. Systemet udvikles løbende, og der kommer en ny version ca. en gang om året. Android er baseret på "open-source" programmer, hvilket åbner for, at alle fabrikanter løbende kan tilføje nye funktioner til deres telefoner.
  Den afgørende faktor for Androids store udbredelse, er muligheden for at kunne tilpasse sin telefon ved selv at vælge de apps, man har brug for. Samtidig står det åbent for alle at udvikle og tilbyde nye apps, som dog skal opfylde visse krav til f.eks. sikkerhed og beskyttelse af personlige oplysninger.
  Nye versioner indeholder typisk forbedringer som fx bedre kameraer og nye apps. Desuden indeholder nye versioner en del rettelser af fejl, som er fundet i tidligere versioner. Særlig fejl som svækker sikkerheden kan være vigtige at få rettet.
  Mange apps til Android er skrevet i programmeringssproget Java, men efterhånden også i det nyere programmeringssprog Kotlin.